Cum îți afectează tenul masca de protecție. Dermatologul te învață cum să îți salvezi tenul.
Purtarea
măştilor de protecţie pentru o perioadă mai lungă poate inflama tenul. Dermatita
periorală şi acneea sunt cele mai frecvente afecţiuni ale pielii, cauzate de
măştile de protecţie. Oana
Spânu, medic specialist în Dermatologie, recomandă ca femeile să nu se mai
machieze în zona unde poartă masca.
Măştile de protecţie sunt must-have-ul sezonului. Fără mască nu mai poți intra în spaţii
închise, ba mai mult, uneori, trebuie să o porți şi afară, dacă locul este
aglomerat. Masca te protejează de noul coronavirus, dar în acelaşi timp trebuie
să o folosești cu atenţie.Oana Spânu, medic specialist în Dermatologie, îți explică de ce măştile
chirurgicale sau cele din materiale textile ar trebui să fie purtate până la
maximum 5-6 ore. În cazul în care vrei să le refolosim, trebuie spălate şi
călcate pentru a fi sigură că îndepărtezi bacteriile de pe suprafaţa lor. "De când am redeschis cabinetul au venit multe paciente cărora le-a apărut sau li s-a exacerbat acneea şi dermatita periorală, adică inflamaţii, scuame, înroşirea pielii, senzaţii de sensibilitate, de usturime, de arsură în jurul gurii, chiar şi în jurul nasului“, spune ea.Iată ce îți recomandă: "Le recomand să nu se mai machieze în perioada în care poartă masca. Chiar dacă au un ten normal, fără probleme, să nu aplice în zona aceasta foarte multe produse. Şi aici mă refer la creme grase, la baza de machiaj, care este extrem de ocluzivă pentru pori, pentru glanda sebacee, la fonduri de ten cu putere mare de acoperire şi la pudre. Trebuie să se demachieze blând, să clătească bine produsul de curăţare cu apă. Dacă e posibil să se machieze doar în jurul ochilor şi în rest să aplice doar o cremă hidratantă. Aşa ar fi ideal pentru a preveni tocmai această proliferare bacteriană într-un mediu cald şi umed, care automat duce la apariţia acneei“.Nici dacă ești bărbat nu ești salvat de efectul negativ pe care îl pot avea măştile de protecţie asupra tenului: "Bărbaţii care mai fac câte un coş, două sau nici măcar, dar care se rad zilnic sau la două zile, pot să dezvolte prin purtarea măştii suprainfecţie bacteriană la nivelul foliculului pilos sau dacă folosesc aftershave-uri alcoolice şi pun după aceea masca se irită şi apar inflamaţiile pe zona bărbiei“.